[{"text_idx": "#000005", "text": "Gehiengo sindikalak premiazko neurriak eskatu ditu lan-istripuen odolustea geldiarazteko"}, {"text_idx": "#000006", "text": "Covid-19aren ondorioz jarduera ekonomikoa nabarmen murriztu da, baina 2019ko lan-istripu hilgarrien kopurua gainditu dugu. Pandemiak inoiz baino argiago erakutsi du osasuna sistema ekonomikoaren albo kaltea dela"}, {"text_idx": "#000007", "text": "Azaroan gaude, urtea oraindik bukatu barik dago eta dagoeneko 53 pertsona behintzat zendu dira lan istripu baten ondorioz Hego Euskal Herrian. Horien artean dugu Joaquin, oraindik ere bere gorpua Zaldibarko zabortegian jarraitzen du lurperatua. 53 lagun horietaz gain, hainbat eta hainbat langile gaixotu edo zendu dira Covid-19a dela eta. Lan ezbeharren datuak urtetik urtera okerragoak direla salatu nahi dugu eta enpresen eta gobernuen aldetik ez dugu funtsezko aldaketarik ikusten."}, {"text_idx": "#000008", "text": "Lan-istripuak eta gaixotasun profesionalak onartezinak dira. Gaur egun nahikoa baliabide daude, bai pertsonalak zein baliabide teknikoak, horiek saihesteko, baina kostu ekonomikoa dute, eta enpresek eta patronalak ez dute prebentzioan inbertitu nahi. Produktibitatea lehenesten dute beti,epe motzeko onura ekonomikoa langileen segurtasunaren eta osasunaren aurretik, baita pandemiaren garai hauetan ere . Hilabeteetan langileok Covid-19aren aurkako beharrezkoak diren babes-neurririk gabe lan egin dugu, eta egunero prekarietatea pairatzen duten langileentzat emaitza hondamendia da."}, {"text_idx": "#000009", "text": "Urtea amaitzear dago, baina dagoeneko gainditu ditugu 2019ko lan-istripuen datuak. Kontuan izan behar da martxoan etxeko konfinamendua ezarri zigutela eta enpresa askok beren jarduera eten behar izan zutela funtsezkotzat jotzen ez zelako; baina lan-jarduera eten honek eta ondorengo krisi ekonomikoak lan istripuen datuak aurreko urtean baino okerragoak izatea eragin du.Era berean, biztanleak beren etxeetan konfinatzeak lanera joateko betebeharrarekin eta enpresetan kutsatzeko arriskuarekin kontraesana dakarrela salatzen dugu, gainera sektore asko funtsezkoak ez izan arren patronalaren interesengatik irekita jarraitu zuten. Horrek guztiak gobernuen eta patronalen adostasunak agerian uzten ditu."}, {"text_idx": "#000010", "text": "Beraz, datuek erakusten dute EAE eta Nafarroako gobernuek lan-prekarietatearen eta Covid-19aren aurka izan duten estrategiek ez dutela balio izan. Nahiz eta etxean konfinatuak egon edo gobernuek ezarritako murrizketak eta neurriak bete, istripuak eta kutsatzeak areagotu egin dira eta jendearen osasuna eta bizitza jokoan izan dira, bai kalean, bai lantokietan. Norabidea aldatu behar da eta osasuna eta bizitza erdigunean jarri."}, {"text_idx": "#000011", "text": "Ezin da birus horren aurka borrokatu babes-neurri edo bitarteko egokirik gabe; ezin zaie eskatu langileei babes-ekipamendu egokirik gabe lan egitea, beren osasuna eta bizitza arriskuan jarriz, baina hori da hilabete askotan gertatu dena. Osasun-krisi horrek ezin hobeto irudikatu du osasun-, gizarte-, elikadura- eta garbiketa-sektoreetan lan egiten duten pertsonek jasaten duten prekarietatea. Sektore horiek guztiak feminizatuta eta pribatizatuta daude, eta babesgabetasun handia dute behin-behinekotasunean, kontratazio partzialean eta txandakatze-indize altuetan. Garraioan eta banaketan lan egiten duten pertsonek ere, besteak beste, prekarietate eta aintzatespen-falta hori jasaten dute."}, {"text_idx": "#000013", "text": "Zibersteilas 16: EPEak, lekualdatze-lehiaketa, ordezkogaien birbaremazioa, hauteskunde sindikalak...Hautesleen behin-behineko errolda \u2013 Irakaskuntza-sektorea (funtz/ordezko) eta lan- legepeko kolektiboakLangile publikoen lan baldintzen aldeEPE 2022-2023Zibersteilas 15: Lekualdatze-lehiaketa, EPEak, egonkortzeko oposizioak...Angel Miguel irundarraren etxegabetze judizialari stop!Fiskaltzak 36 hilabeteko espetxe-zigorra eta 9.000 euroko isuna eskatu diete bi antimilitaristari, Bilboko gobernu militarra \u00aberaisteagatik\u00bbSan Fermines 78 Gogoan! Lau urte eta lehenengo eguna bezalaHaurreskolak Partzuergoko baremazio/birbaremazio eta izen emateaHeziketa Berezia EPE Hitzaldiak"}]